Michele Morrone

Michele Morrone (italyancha talaffuzi: miˈkɛːle morˈroːne; 1990-yil 3-oktabrda tugʻilgan) – italiyalik aktyor, model, qoʻshiqchi va dizayner. Italiya va Polsha filmlarida suratga tushgan. U 2020-yilda suratga olingan „365 dni“ romantik dramasida hamda uning davomi sifatida 2022-yilda taqdim etilgan „365 dni: Ten dzień“ va „Kolejne 365 dni“ filmlarida Massimo Torricelli rolini ijro etganidan soʻng xalqaro miqyosda mashhurlikka erishgan.

 Hayoti 
Morrone 1990-yil 3-oktabrda Italiyaning Reggio Calabria shahrida tugʻilgan. U toʻrt farzandning eng kichigi boʻlib, undan katta uchta opasi bor. Uning otasi qurilish ishchisi boʻlib ishlagan va 2003-yilda Morrone 12 yoshga toʻlganida vafot etgan. Uning onasi Angela tikuvchi boʻlgan. Ona tarafdan bobosi Natale Bitontodan boʻlgan, ammo bolalari yoshligida yaxshiroq ish topishi uchun Melegnanoga koʻchib oʻtishgan.

Morrone 11 yoshida Harry Potter filmini tomosha qilganidan soʻng aktyor boʻlishga qaror qilgan. U oʻrta maktabda oʻqib yurgan paytlarida maktabdan keyingi dasturlarda rol oʻynay boshlagan. Morrone yomon xulq-atvori va qilgan shoʻxliklari uchun oʻrta maktabning birinchi yilini takroran oʻqigan. Keyin u Pavia shahridagi Teatro Fraschini di Pavia teatrida aktyorlik boʻyicha professional tarzda tahsil olgan.

 Karyerasi 
 Aktyorlik karyerasi 
thumb|Michele Morrone, Anna-Maria Sieklucka va yozuvchi Blanka Lipińska 2019-yilda
Morronening aktyorlik karyerasi 2011-yilda Piergiorgio Seidita rejissyorligidagi uch epizodli veb-serialda Riccardo rolini oʻynashdan boshlangan. Serial bir mavsumdan keyin bekor qilingan. Shuningdek, u 2012-yilda Italiyaning qizlardan iborat boʻlgan Makay guruhining klipida chiqqan. Bu sohada koʻproq tajriba orttirganidan soʻng, u qisqa metrajli filmlarda bosh rollarni oʻynay boshlagan. U „Il Tempo di una Sigaretta“ va „E la Vita Continua“ filmlarida rol ijro etgan. U „Che Dio ci Aiuti“ nomli shouda ishtirok etgan. Uning rol ijro etgan filmlar orasida „Come un Delfino“ (2011), „Provaci Ancora“ (2015), „Squadra Antimafia“ (2015), „Sirene“ (2016), „Renata Fonte“ (2017), „Il Processo“ („The Trial“) (2018) va „Medici“ (2018) kabi italyan teleseriallari ham bor. 2016-yilda u „Dancing with the Stars“ („Ballando con le Stelle“) loyihasining italyancha versiyasining oʻn birinchi mavsumida ishtirok etgan va u yerda ikkinchi oʻrinni egallagan. 2019-yilda Morrone „Bar Juzeppe“ filmida Luidji rolini oʻynagan.

2020-yilda Morrone „365 dni“ filmida mafiya jinoyatchisi Massimo Torricelli rolini ijro etgandan soʻng xalqaro miqyosda mashhur boʻlgan. Film Polshada 2020-yil 7-fevralda kinostudiyalarda namoyish etilgan va keyinchalik 2020-yil 7-iyunda Netflixda taqdim etilgan. U prodyuserlik kompaniyasi bilan uch yillik shartnoma imzolagan va trilogiyani yakunlash uchun yana ikkita filmda („365 dni: Ten dzień“ va „Kolejne 365 dni“) suratga tushgan.

 Musiqiy karyerasi 
Morrone professional gitarachi va qoʻshiqchi. U 25 yoshida YouTubeda videolar tomosha qilish orqali gitara chalishni oʻrgangan. 2020-yil 14-fevralda u „Dark Room“ nomli ilk albomini chiqargan. Albomdan „365 dni“ filmining rasmiy saundtrekiga aylangan bir nechta qoʻshiqlar, jumladan, uning eng mashhur qoʻshiqlaridan biri boʻlgan „Feel It“ qoʻshigʻi oʻrin olgan. Qoʻshiqning musiqiy klipida aktrisa Anna-Maria Sieklucka bilan birgalikda ijro etgan sahnalari mavjud. Albom „AGORA S. A.“ leybli orqali taqdim etilgan.

Morrone 2020-yil 16-yanvarda oʻzining shaxiy YouTube kanalini ochgan. Uning kanalida bir milliondan ortiq obunachi bor boʻlib, videolari umumiy 104 million martadan ortiq koʻrilgan (2020-yil 8-avgust holatiga koʻra). Uning kanalida eng koʻp koʻrilgan video „Feel It“ klipi boʻlib, u 51 million martadan ortiq tomosha qilingan.

 Biznesi 
2020-yil 2-avgustda Morrone „AurumRoma“ nomli ayollar kiyimlarini ishlab chiqaruvchi kompaniyaga asos solgan. U 2020-yil 8-avgustda Instagramdagi jonli efiri orqali kompaniyaning uniki ekanligini tasdiqlagan. Jonli efirdan koʻp oʻtmay, kompaniyaning veb-sayti bir vaqtning oʻzida juda koʻp xaridor foydalanganligi sababli ishdan chiqqan. Morrone moda dizayneri Chiara Pollano bilan hamkorlikda oʻz dizaynlarini yaratadi. Kompaniyaning egalik huquqi Morronega tegishli va Spazio Arco kompaniyasi tomonidan boshqariladi.

 Shaxsiy hayoti 
Morrone 2014-yilda livanlik stilist Ruba Saada bilan turmush qurgan. Er-xotin Italiya va Livanda nikohidan oʻtishgan. Ular 2018-yilda ajrashishgan, ammo qonuniy nikohda qolishgan. Ularning 2014 va 2017-yillarda tugʻilgan ikkita oʻgʻli bor.

 Diskografiyasi 
 Albomlari 
YilAlbomMaʼlumotlariChartlardagi oʻrniSWIFRBE(Wal)PLGER 2020-yil Dark Room Chiqarilgan: 2020-yil 14-fevral
 Leybl: Universal Music & Polydor Germany
 Format: CD, MP3, LP, Raqamli yuklab olish, Striming63195178272 2023-yil Double Chiqarilgan: 2023-yil 29-sentyabr
 Leybl: Universal Music & Polydor Germany
 Format: CD, MP3, LP, Raqamli yuklab olish, Striming –  –  –  – —

 Singllari 
SinglYilChartlardagi oʻrniSertifikatAlbomPOL(airplay)"Feel It" – "Hard For Me" – POL(airplaynowości)RUM(airplay) „Feel It“ 2020-yil27572 PMB: PlatinaDark Room „Hard For Me“ — — — PMB: Platina „Beautiful“2021-yil——— Double „Another Day“ 2022-yil——— „Player“——— „Angels“——— „Push Me“ 2023-yil——— „Bad Game“——— „Sweat Dreams (Are Made Of This)“——— „—“ ushbu hududda chartga kiritilmagan yoki chiqarilmagan singlni bildiradi.

 Reklama singllari 
SinglYilChartlardagi oʻrniAlbomBEL(Wal)POL(airplay)PORSWI „Next“ 2020-yil————Dark Room „Dad“———— „Do It Like That“———— „Drink Me“———— „No One Cares“———— „Dark Room“———— „Hard For Me“—451268 „Rain In The Hearth“———— „Watch Me Burn“———— „—“ ushbu hududda chartga kiritilmagan yoki chiqarilmagan singlni bildiradi.

 Filmografiyasi 

 Filmlari 
 Yil Film Rol Izoh 2017-yil Whoʼs the Beast Peter Qisqa metrajli film 2018-yil L’ultimo giorno del toro Valerio 2019-yil Bar Joseph (Bar Giuseppe) Luigi 2020-yil 365 dni Don Massimo Torricelli 2022-yil 365 dni: Ten dzień Don Massimo Torricelli / Adriano Torricelli Kolejne 365 dni Don Massimo Torricelli Duetto Marcello Bianchini TBA Subservience Suratga olinmoqda

 Teleseriallari 
 Yil Teleserial Rol Izoh 2015-yil Provaci ancora prof! Bruno Sacchi Epizod: „Passioni sprecate“ 2017-yil Sirene Ares aka Gegè Teleserial 2018-yil Renata Fonte Marcello My Televizion film 2019-yil Medici Kema kapitani 2 ta qism The Trial Claudio Cavalleri 8 ta qism

 Kliplari 
 Yil Klip Qoʻshiqchi(lar) Leybl Manba 2020-yil „Hard For Me“ Michele Morrone Universal Music „Hard For Me (Acoustic)“ „Dad (Acoustic)“ 2021-yil „Beautiful“ 2022-yil „Another Day“ „Mud Mud Ke“ Tony Kakkar, Neha Kakkar Desi Music Factory 2023-yil „Push Me“ Michele Morrone Universal Music

 Mukofotlari 
 Yil Mukofot Yoʻnalish Nominant Natija Manba 2020-yil Distinctive International Arab Festivals Awards Michele Morrone 2021-yil Oltin malina mukofoti Eng yomon aktyor 365 dni 

 

 
 
 

Turkum:Italiyalik aktyorlar